EkBass/fiwiki-20250220-pages-articles huggingface dataset:
Peter Marzinkowski

Peter Marzinkowski (19. maaliskuuta 1939 Liegnitz – 21. lokakuuta 2024) oli saksalaissyntyinen roomalaiskatolinen piispa. Hän kuului spiritaaneihin. Hänet vihittiin papiksi 21. heinäkuuta 1966 ja nimitettiin Alindaon hiippakunnan piispaksi Keski-Afrikkaan 18. joulukuuta 2004. Piispaksi vihkiminen seurasi 3. huhtikuuta 2005. Pääkonsekraattorina toimi Paulin Pomodimo, jota avustivat Juan-José Aguirre Muñoz ja Guerrino Perin.Catholic-Hierarchy.org: Bishop Peter Marzinkowski, C.S.Sp. == Lähteet == Luokka:Saksalaiset papit Luokka:Katoliset piispat Luokka:Uskonto Keski-Afrikan tasavallassa Luokka:Vuonna 1939 syntyneet Luokka:Vuonna 2024 kuolleet
Antti Hanhisuanto

Antti Hanhisuanto (s. 10. joulukuuta 1984 Kemi) on suomalainen näytelmäkirjailija, ohjaaja, tuottaja sekä Suomen Valtakunnanteatterin taiteellinen johtaja. Hän on perustanut Suomen Kulttuuri- ja Urheilutuotannot Oy:n, jossa toimii myös toimitusjohtajana. Hanhisuanto on ohjannut ja käsikirjoittanut teatterilavalle näytelmän Onnettoman onnellinen mies (Oulun ylioppilasteatterin 45-vuotisjuhlanäytelmä, 2008) sekä lyhytnäytelmän Tähdenlento. Haltialan Kesäteatterissa vuonna 2018 ensi-iltansa saavat Hanhisuannon kirjoittama komedia Uhanalainen mies sekä Anna Härmälän Sinä päätät itse, Jori sarjakuvakirjasta dramatisoitu lastennäytelmä. Vuonna 2011 hän oli perustamassa ammattilaisista koostuvaa Kemin kesäteatteria, jossa esitettiin Marie Jonesin kirjoittama Kiviä taskussa -näytelmä. Näytelmässä esiintyivät näyttelijä Niko Karjalainen sekä näyttelijä Mikko Penttilä. == Lähteet == Luokka:Suomalaiset teatteriohjaajat Luokka:Suomalaiset teatterinjohtajat Luokka:Suomalaiset näytelmäkirjailijat Luokka:Vuonna 1984 syntyneet Luokka:Elävät henkilöt
Punanuljaska

Punanuljaska (Gomphidius roseus) on mustaitiöinen helttasieni. Se muistuttaa läheistä sukulaistaan limanuljaskaa, mutta sen pintakelmu on ruosteenpunainen ja se on kooltaan pienempi eikä jalan tyvi ole kirkkaankeltainen. Kun limanuljaska kasvaa usein yksin tai pienissä ryhmissä, punanuljaskan rihmasto on tavallisesti ellei aina symbioosissa tai parasiittina nummitatin kanssa, joka on puolestaan männyn juurisieni. Punanuljaskan pintakelmu irtoaa helposti, sen heltat ovat hyvin johteiset ja valkoiset, mustuvat heti itiöiden kypsyttyä. Alaspäin suippeneva jalka on puhtaan valkoinen, täyteinen. Helttojen alla on niin voimakas sormusmainen prominenssi, että se vaikuttaa renkaalta. Punanuljaska on hyvä ruokasieni, mutta yksin harvoin riittävän satoisa. == Lähteet == == Aiheesta muualla == * Laji.fi: punanuljaska (http://www.velutipes.com/natural/gomphidius_roseus.htmGomphidius roseus) * Gomphidius roseus, punanuljaska @ Natural Fungi in Finland Luokka:Gomphidiaceae Luokka:Suomalaiset ruokasienet
1-metyylipiperatsiini

1-metyylipiperatsiini eli N-metyylipiperatsiini on heterosyklinen yhdiste ja piperatsiinijohdos, jota käytetään esimerkiksi syklitsiinin valmistuksessa. Yhdiste on huoneenlämpötilassa väritöntä nestettä ja sen sulamispiste on −6 °C ja kiehumispiste on 138 °CKarsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 2.9.2011. 1-metyylipiperatsiinin molekyylikaava on C5H12N2, CAS-numero 109-01-3 ja moolimassa 100,16 g/mol. == Lähteet == == Aiheesta muualla == * 1-metyylipiperatsiini (CID 53167) *ChemBlink: 1-Methylpiperazine Luokka:Piperatsiinit
Udono Nagateru

Udono Nagateru (; k. 1562) oli japanilainen daimio, joka palveli Imagawa- klaania Sengoku-kaudella. Hän hallitsi Kaminojon linnaa Mikawan provinssissa. Nagateru oli Imagawa Yoshimoton veljenpoika, ja taisteli tämän joukoissa Oda Nobunagaa vastaan Okehazaman taistelussa, jossa Yoshimoto menehtyi. Vuonna 1562 Tokugawa Ieyasu hyökkäsi yllättäin Nagaterun linnaan, ja surmasi tämän taistelun päätteeksi. Ieyasu otti panttivangikseen tämän vaimon ja pojan, ja luovutti nämä edelleen Imagawa-klaanin silloiselle johtajalle Imagawa Ujizanelle vaihdossa omasta vaimosta ja pojastaan. ==Lähteet== * Luokka:Daimiot Luokka:Vuonna 1562 kuolleet Luokka:Syntymävuosi tuntematon
Mizuno Tadamasa

Mizuno Tadamasa (1493 – 12. heinäkuuta 1543) oli Kariyan linnaa hallinnut japanilainen samurai, joka eli Sengoku-kaudella. Vuonna 1541 hän sopi tyttärensä Dai-no-katan avioliitosta Matsudaira-klaanin johtajan Matsudaira Hirotadan kanssa. Tadamasa menehtyi vuonna 1543, ja klaanin johtoon nousi hänen poikansa Nobumoto. Tämä liittoutui Oda-klaanin kanssa, minkä seurauksena Odan kanssa sotinut Hirotada mitätöi avioliiton, ja lähetti Dai-no-katan takaisin klaaninsa luo. Parin suhteesta syntyi Tokugawa Ieyasu, joka sittemmin perusti Tokugawa-shōgunaatin. ==Lähteet== * Luokka:Samurait Luokka:Vuonna 1493 syntyneet Luokka:Vuonna 1543 kuolleet
Mustaolut

Mustaolut eli schwarzbier on perinteinen saksalainen pohjahiivaoluttyyli. Mustaoluessa on pehmeän makeaa maltaisuutta ja usein paahtuneita, tumman suklaisia aromeja. Mustaolut on dunkelia tummempi ja kuivempi. ==Lähteet== Luokka:Oluttyypit Luokka:Saksalaiset juomat Luokka:Pohjahiivaoluet
Colm Meaney

Colm Meaney (s. 30. toukokuuta 1953 Dublin, Irlanti) on irlantilainen näyttelijä, joka tunnetaan parhaiten Miles O’Brienin roolista televisiosarjoissa Star Trek – uusi sukupolvi ja Star Trek: Deep Space Nine. Meaney syntyi ja varttui Dublinissa roomalaiskatolisessa perheessä. Hän esiintyi ensimmäisen kerran televisiossa britannialaisen BBC One -kanavan sarjassa Z-Cars 1970-luvun lopulla. Meaney muutti New Yorkiin 1982 ja toimi siellä aluksi teatterinäyttelijänä, minkä jälkeen hän siirtyi näyttelemään televisiossa. Meaney esiintyi sarjan Star Trek – uusi sukupolvi ensimmäisellä tuotantokaudella useissa pienissä rooleissa, mutta hänen hahmolleen ei vielä tuolloin annettu erityistä nimeä. Katsojapalautteen ansiosta Meaneyn hahmo nimettiin lopulta Miles Edward O’Brieniksi. Sarjan edetessä O’Brienin merkitys ja ruutuaika kasvoivat. Hän oli keskeinen roolihahmo monissa jaksoissa jo kolmannella kaudella. Meaney esitti Miles O’Brienia myös sarjassa Star Trek: Deep Space Nine seitsemän vuoden ajan. Siinä hänen hahmonsa toimi käyttöpäällikön virassa ja joutui kohtaamaan monia koettelemuksia. Myöhemmin Meaney on näytellyt muun muassa Cowenia sarjassa Stargate Atlantis. Colm Meaney on ollut naimisissa Bairbre Dowlingin kanssa vuoteen 1994 saakka, jolloin he erosivat. Maaliskuussa 2007 Meaney avioitui Ines Glorianin kanssa. He asuvat Irlannissa. == Lähteet == == Aiheesta muualla == * Luokka:Irlantilaiset näyttelijät Luokka:Star Trek Luokka:Vuonna 1953 syntyneet Luokka:Elävät henkilöt
Ibrahim Jeilan

Ibrahim Jeilan (s. 12. kesäkuuta 1989 Bale) on etiopialainen kestävyysjuoksija. Jeilan sai Marrakechin alle 18-vuotiaiden MM-kilpailuissa 2005 hopeaa 3 000 metrin juoksussa ajalla 8.04,21. Hän sijoittui Fukuokan maastojuoksun MM-kilpailuissa 2006 nuorten sarjassa viidenneksi ja sai hopeaa joukkuekilpailussa. Hän voitti samana vuonna kultaa 10 000 metrin juoksussa Pekingin alle 20-vuotiaiden MM-kilpailuissa ajalla 28.53,29 ja juoksi Brysselissä 25. elokuuta alle 18-vuotiaiden maailmanennätyksen 27.02,81. Hän keskeytti nuorten kilpailun maastojuoksun MM-kilpailuissa Mombasassa 2007. Jeilan voitti nuorten sarjan maailmanmestaruuden Edinburghin maastojuoksun MM- kilpailuissa 2008 ja sai hopeaa joukkuekilpailussa. Hän oli samana vuonna 10 000 metrillä toinen Addis Abeban Afrikan-mestaruuskilpailuissa ajalla 28.30,66 ja kolmas Bydgoszczin alle 20-vuotiaiden MM-kilpailuissa ajalla 28.07,98. Jeilan voitti 10 000 metrin maailmanmestaruuden Daegun MM-kilpailuissa 2011 ajalla 27.13,81. Hän kiri loppusuoralla ohi ennakkosuosikki Mohamed Farahin.. Saman vuoden Afrikan kisoissa Maputossa hän voitti 10 000 metriä ajalla 28.18,22. Moskovan MM-kilpailuissa 2013 hän sijoittui hopealle ajalla 27.22,23. Jeilan voitti Kampalan maastojuoksun MM-kilpailuissa 2017 kultaa joukkuekilpailussa ja sijoittui henkilökohtaisessa kilpailussa kahdeksanneksi. == Henkilökohtaiset ennätykset == === Ulkoradat === Matka Aika Paikka Päivä 3 000 m 8.04,21 Marrakech 16. heinäkuuta 2005 5 000 m 13.03,22 Tukholma 16. kesäkuuta 2016 10 000 m 26.58,75 Eugene 27. toukokuuta 2016 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1989 syntyneet Luokka:Elävät henkilöt
Sanada Masayuki

Sanada Awanokami Masayuki (; k. 13. heinäkuuta 1611) oli japanilainen daimio, joka tunnetaan erittäin kyvykkäänä strategina. ==Elämä== Masayuki oli Takeda- klaanin alaisuudessa hallinneen Sanada Yukitakan kolmas poika. Hän vaihtoi nimensä varhain Mutō Kiheiksi voidakseen saada Takedasta haarautuneen Mutō- klaanin haltuunsa. Masayuki nousi pian Takeda Shingenin suosioon, ja hänet valittiin Shingenin läheiseksi palvelijaksi. Shingenin kuoltua Masayuki jatkoi Takeda Katsuyorin paveluksissa. Kuitenkin vuoden 1575 Nagashinon taistelussa Masayuki menetti kaksi isoveljeään, Nobutsunan ja Masaterun, ja Masayuki vaihtoi nimensä takaisin Sanataksi perintösyistä. Daimio Uesugi Kenshinin kuoltua 1577 Masayuki hyötyi Uesugi-klaanin sisäisestä kaaoksesta ja otti haltuunsa Numatan linnan Kozuken provinssissa. Takeda-klaanin kukistuttua 1582 Masayuki liittyi Oda Nobunagaan, joka kuitenkin kuoli vuoden sisällä Honnō-jin välikohtauksessa. Nobunagan kuoltua Sanada-klaani jäi yksin Shinanon provinssiin vihamielisten klaanien ympäröimäksi. Se päätyi kulkemaan väliaikaisista liittoumista toisiin pysyäkseen hengissä. Vuonna 1585 Sanada- klaani vastusti Tokugawa Ieyasua, jonka joukot piirittivät Uedan linnan, joka oli sotilaallisesti huimassa alakynnessä. Masayukin onnistui silti vahingoittamaan Ieyasun armeijaa pahoin, ja piiritys lopetettiin. Kun vuonna 1600 Japanin daimiot hajautuivat keskenään sotaan ajautuneiden Ishida Mitsunarin ja Tokugawa Ieyasun välille, Masayuki päätti turvata klaaninsa tulevaisuuden liittoutumalla molempien kanssa. Hän lähetti vanhemman poikansa Nobuyukin taistelemaan Itä-Japanin liittouman puolelle, ja nuoremman poikansa Yukimuran Länsi-Japanin joukkoihin. Samalla Masayuki itse tunnusti Ishidan valtaa ja joutui tämän seurauksena Tokugawa Hidetadan piirittämäksi. Tälläkin kertaa Masayuki selvisi piirityksestä, ja samalla hidasti Hidetadaa niin, ettei tämä ehtinyt ratkaisevaan Sekigaharan taisteluun. Sekigaharan taistelu päättyi Ieyasun voittoon, joka voiton seurauksena jakoi maan läänitykset uudestaan liittolaisilleen. Hän aikoi ensin teloittaa Masayukin ja Yukimuran, mutta Nobuyukin liittolaisuuden johdosta päätti tyytyä karkottamaan nämä Kudoyamaan, ja Sanada-klaanin johtajuus siirtyi Nobuyukille. Masayuki menehtyi Kudoyamassa vuonna 1611. Luokka:Daimiot Luokka:Vuonna 1611 kuolleet Luokka:1500-luvulla syntyneet Luokka:Syntymävuosi tuntematon
SMS Tb 83F

SMS Tb 83F oli Itävalta-Unkarin laivaston Tb 82F -luokan torpedovene. Alus luovutettiin 1920 Versailles’n rauhansopimuksen mukaisesti Romanialle, joka nimesi sen NMS Smeuliksi. == Valmistus == Itävalta-Unkarin laivasto tilasi aluksen Danubiukselta Porto Réstä, missä köli laskettiin 17. marraskuuta 1913. Alus laskettiin vesille 7. marraskuuta 1914 nimellä SMS Tb 83F ja valmistui 7. elokuuta 1915.Whitley, M. J. s. 226 == Palvelus == SMS Tb 83F luovutettiin Romanialle 1920. Vuonna 1939 aluksen toinen 66 millimetrin tykki vaihdettiin 37 millimetrin tykkiin ja keskilaivaan asennettiin 20 millimetrin tykki. Toisen maailmansodan aikana alukselle asennettiin pääaseiksi kaksi 88 millimetrin tykkiä ja niiden lisäksi kaksi 20 millimetrin tykkiä, mutta torpedoputket jouduttiin poistamaan. Aluksen etukannen tykki poistettiin myöhemmin ja se korvattiin 20 millimetrin tykillä ja konekiväärillä. Alus palveli sodan aikana saattuetehtävissä 1941-1942 Mustanmeren länsirannikolla sekä Krimillä. Toisinaan alus suojasi miinoitusoperaatioita. Romanian antauduttua alus siirrettiin Neuvostoliiton Mustanmeren laivastoon nimettynä Torokseksi. Se palautettiin 22. syyskuuta 1945 Romanialle, jonka laivastossa se palveli vuodesta 1948 alkaen oltuaan lokakuusta 1945 alkaen modernisoitavana Galatzissa. Alus poistettiin alusluettelosta 1959-1960. ==Lähteet== * * === Viitteet === Luokka:Tb 82F -luokan torpedoveneet
Isen provinssi

Isen provinssi oli Japanin entinen provinssi, joka kattoi suurimman osan nykyisen Mien prefektuurin alueesta. Sen rajanaapureita olivat Igan, Kiin, Minon, Ōmin, Owarin, Shiman ja Yamaton provinssit. Provinssin muinainen pääkaupunki oli Suzuka. Provinssin mukaan nimettiin toisen maailmansodan aikainen taistelulaiva Ise. Luokka:Japanin provinssit
Uneni kaunein – Parhaat 2005–2011

Uneni kaunein – Parhaat 2005–2011 on Johanna Kurkelan ensimmäinen kokoelma- albumi. Tämä tuplalevy julkaistiin 28. syyskuuta 2011. Mukana on 36 suosituinta ja tekijälleen tärkeintä laulua ja yksi uusi kappale, ”Elegia”, joka jaettiin radioasemille jo ennen levyn ilmestymistä. == Kappaleet == === CD 1 === # # # # # # # # # # # # # # # # # # === CD 2 === # # # # # # # # # # # # # # # # # # == Lähteet == == Aiheesta muualla == * Johanna Kurkelan kotisivut Luokka:Vuoden 2011 kokoelma-albumit Luokka:Johanna Kurkelan albumit
Utain

Utain oli Tampereen yliopiston toimittajakoulutuksen viikkolehti. Lehti ilmestyi vuodesta 2002 lähtien painettuna ja vuodesta 2003 lähtien verkkolehtenä. Lehteä julkaisi Tampereen yliopiston Viestinnän, median ja teatterin yksikkö, entinen tiedotusopin laitos. 2017 lehti yhdistyi monimediajulkaisu Moreenimediaan.https://www.uta.fi/ajankohtaista/uutinen/uusi-verkkojulkaisu- yhdistaa-toimittajakoulutuksen-mediat Lehti ilmestyi kerran viikossa torstaisin opetuskausina, lokakuusta helmikuuhun. Painettu lehti oli luettavissa verkossa digilehtenä. Lisäksi julkaistiin verkkolehteä. Lehden nimi yhdistyi Tampereen yliopistoon (uta.fi). Sen pohjana oli muinaissuomalainen verbi utaista, joka tarkoittaa utelemista ja kyselemistä. Lehden tarkoituksena oli toimia yliopiston toimittajaopiskelijoiden opetuslehtenä ja julkaisufoorumina. Lehti uudistui syksyllä 2011. Lehden ensisijaisena tarkoituksena oli toimia oppimisympäristönä tiedotusopin opiskelijoille. Toimittajina työskenteli tiedotusopin pääaineopiskelijoita ja kuvajournalismin opiskelijoita. Opetus viikkolehden toimituksessa on toimitustyön simulaatiota, joka tarjoaa mahdollisuuden soveltaa journalismista ja yhteiskunnasta omaksuttuja tietoja sekä taitoja ammatillisessa ympäristössä. ==Lähteet== == Aiheesta muualla == * Moreenimedia * Viestintätieteiden tiedekunta (COMS) Luokka:Suomalaiset yliopistolehdet‎ Luokka:Tampereen yliopisto (1925–2018)
Life Science Centre

Life Science Centre on tiedekeskus Newcastle upon Tynen keskustassa. Se on Pohjois-Englannin suurin tiedekeskus, ja museon lisäksi sen yhteydessä on monia tiedeinstituutteja. Keskus on suosittu turistikohde, ja siellä käy vuosittain noin 200 000 vierailijaa. Lifessä on yksi pysyvä näyttely, joka esittelee ihmiselämää kolmen teeman kautta. ”Our Origins” käsittelee ihmisen evoluutiota, ”Our World” ihmisen kykyä selviytyä nykyisissä ääriolosuhteissa ja ”Our Future” tulevaisuuden tieteellisiä mahdollisuuksia ja haasteita. Marraskuusta helmikuulle Life ylläpitää sen edessä olevalla aukiolla luistelurataa. Lisäksi keskuksessa on planetaario ja teatteri, jossa esitetään tiedeohjelmia. Life kutsuu itseään tiedekyläksi, ja keskukseen kuuluu monia tiedelaitoksia. Terry Farrellin suunnittelema keskus avattiin vuonna 2000, ja sen yhteistyökumppaneihin kuuluvat Newcastlen yliopisto, Koillis-Englannin kantasoluinstituutti, NHS:n hedelmällisyyskeskus ja NHS:n Northern Genetics Service. Keskuksessa työskentelee lähes 600 henkilöä 35 maasta. Vuonna 2005 Lifen tutkijat onnistuivat ensimmäisenä maailmassa kloonaamaan ihmisalkion. Se on myös yksi kolmesta Yhdistyneen kuningaskunnan keskuksesta, jota Muscular Dystrophy Campaign suosittelee perinnöllisten lihassairauksien hoidossa. Se saakin vuosittain 300 uutta potilasta. Lisäksi Newcastlen lapsettomuusklinikka on Britannian suurimpia. Se saa yli 100 lähetettä kuussa ja on ensimmäisen kymmenen vuoden aikana auttanut maailmaan noin 3 000 vauvaa. == Lähteet == == Aiheesta muualla == *Keskuksen kotisivut Luokka:Tiedekeskukset Luokka:Newcastle upon Tynen museot
Kōriki Kiyonaga

Kōriki Kiyonaga (; 1530 – 12. maaliskuuta 1608) oli japanilainen daimio. Hän oli kotoisin Mikawan provinssista, ja palveli Tokugawa-klaania kuolemaansa asti. Kiyonaga liittyi Tokugawa Ieyasuun vuonna 1552. Tuolloin hän toimi yhtenä Ieyasun kolmesta bugyōsta yhdessä Amano Yasukagen ja Honda Shigetsugun kanssa. Kiyonaga tunnettiin armeliaisuudestaan työssään, mikä toi hänelle lempinimen "Buddha Kōriki". Kiyonaga oli myös mukana useissa taisteluissa. Hän muonitti Odakan linnoitusta Okehazaman taistelun aikaan, auttoi Ikkō-ikki- liikkeen kukistamisessa ja otti osaa Komakin kampanjaan. Hän myös auttoi laivojen rakentamisessa Toyotomi Hideyoshin Korean kampanjaa varten. Vuonna 1590 Kiyonaga nimitettiin daimioksi, ja hänelle myönnettiin 20 000 kokun arvoinen Iwatsukin lääni. Kiyonagan pojan Kōriki Masanagan kuoltua vuonna 1599, Kiyonaga jäi eläkkeelle ja siirsi klaaninsa johtajuuden lapsenlapselleen Kōriki Tadafusalle. == Lähteet == * Luokka:Daimiot Luokka:Vuonna 1530 syntyneet Luokka:Vuonna 1608 kuolleet
Honda Shigetsugu

Honda Shigetsugu (1529 – 9. elokuuta 1596), tunnetaan myös nimellä Honda Sakuzaemon, oli japanilainen samurai, joka palveli Tokugawa-klaania. Vuonna 1565 hänet nimettiin Kōriki Kiyonagan ja Amano Yasukagen ohella yhdeksi Mikawan kolmesta bugyōsta, joiden oli määrä hoitaa provinssin sisäisiä asioita. Hän myös taisteli useissa taisteluissa Tokugawa Ieyasun joukoissa, ja tuli tunnetuksi nimellä "Paholais-Sakuza" tunnustuksena raivokkuudestaan. Honda Narishige oli hänen poikansa. ==Lähteet== * Luokka:Samurait Luokka:Vuonna 1529 syntyneet Luokka:Vuonna 1596 kuolleet
Amano Yasukage

Amano Yasukage (; 1537 – 14. huhtikuuta 1613) oli japanilainen daimio, joka palveli Tokugawa-klaania. Vuonna 1565 Mikawan provinssia hallinnut Tokugawa Ieyasu nimitti hänet Kōriki Kiyonagan ja Honda Shigetsugun ohella yhdeksi Mikawan kolmesta bugyōsta, joiden oli määrä hoitaa provinssin sisäisiä asioita. Yasukage hallitsi sittemmin Kōkokujin lääniä. ==Lähteet== * Luokka:Daimiot Luokka:Vuonna 1537 syntyneet Luokka:Vuonna 1613 kuolleet
Sancho IV (Navarra)

Sancho Garcés IV (esp. "el de Peñalén" tai "el Noble") (n. 1039 - 4. kesäkuuta 1076), oli Navarran (eli Pamplonan) kuningas vuosina 1054–1076O´Callaghan, s. 679 isänsä Garcia III:n jälkeen tämän kuoltua taistelussa veljeään Ferdinand I:stä vastaan.The New Encyclopaedia Britannica, s. 115 Navarran joukot julistivat 14-vuotiaan Sanchon kuninkaaksi Atapuercan taistelukentällä hänen isänsä menehdyttyä. Periessään kruunun Sanchon oli luovutettava osa La Burebaa sedälleen Ferdinand I:lle.O´Callaghan, s. 195 Sanchon äiti oli oksitanialainen Stephanie de Foix (n. 1014-1058/1066), joka oli todennäköisesti Bigorren ja Couseransin kreivi Bernard-Rogerin ja Bigorren kreivitär Arsinden tytär. Kuningatar Estefania oli poikansa sijaishallitsija aina omaan kuolemaansa 25. toukokuuta 1058 asti. Sancho IV salamurhattiin kesäkuussa vuonna 1076 Peñalénissa, (lähellä Funesin kaupunkia Navarrassa), salaliitossa jota johtivat hänen veljensä Ramón Garcés (el Fratricida, Veljenmurhaaja) ja hänen sisarensa Ermesinda. Metsästysretken aikana Sanchon sisarukset pakottivat hänet joentöyräältä alas. Aragonian Sancho I käytti tilannetta hyväkseen, valtasi maan ja yhdisti Navarran ja Aragonian yhdeksi valtioksi. == Suku ja perhe == Sancho IV avioitui noin 1068​ ranskalaisen Normandiasta tulleen Placencia-nimisen aatelisnaisen kanssa (k. 4. huhtikuuta 1088 jälkeen). Heillä oli kaksi lasta: * García Sánchez de Pamplona,​ (eli Toledossa vielä vuonna 1092/1095). Pamplonan nimellinen kuningas vuonna 1076, jonka syrjäytti Aragonian kuningas Sancho I, joka jakoi Navarran Kastilian kuninkaan Alfonso VI:n kanssa. Pamplonan aatelisto avusti toimessa, koska ei halunnut itselleen lapsikuningasta. * García Sánchez, samanniminen (kuoli vuoden 1092 jälkeen), mainitaan Valvaneran luostarin asiakirjassa vuodelta 1092: Garsea et alter Garsea, germani, filii Sanchii regis Nagerensis. Sancho IV:llä oli lisäksi useita aviottomia lapsia. Jimena-nimisen naisen kanssa: * Raimundo Sánchez (ennen 1071 - 1110 jälkeen), Esquírozin herra. * Urraca Sánchez (k. 1072 jälkeen), jonka koulutuksesta vastasi Santa María y San Agustín de Larrasoañan luostarin apotti Aznar. Muita aviottomia lapsia, joitten äitien nimiä ei tiedetä: * Ramiro Sánchez * García Sánchez, mainitaan 18. kesäkuuta 1071 Pamplonan katedraalin asiakirjassa == Lähteet == * * ===Viitteet=== Luokka:Navarran kuninkaalliset Luokka:1030-luvulla syntyneet Luokka:Vuonna 1076 kuolleet
The Journal

The Journal on Newcastle upon Tynessä päivittäin ilmestyvä sanomalehti, jota julkaisee Trinity Mirroriin kuuluva ncjMedia. The Journalilla on päivittäin noin 91 000 lukijaa. Viikoittain lehteä seuraa noin 191 000 lukijaa. Sen levikkialueeseen kuuluu käytännössä koko Pohjois-Englanti Northallertonista pohjoiseen. Alueeseen kuuluu myös Skotlannin eteläosa Eyemouthiin saakka. Lehti sponsoroi Newcastlessa teatteria, joka tunnetaankin nimellä The Journal Tyne Theatre. == Lähteet == == Aiheesta muualla == *Lehden kotisivut *Lehden näköispainos verkossa Luokka:Brittiläiset sanomalehdet Luokka:Newcastle upon Tyne
Teraben piiritys

Teraben piiritys oli vuonna 1558 käyty taistelu Teraben linnalla Imagawa- klaanin määräyksestä hyökänneen Tokugawa Ieyasun ja Oda-klaanin kanssa liitossa olleen Suzuki Shigeterun sekä Oda Nobunagan lähettämien joukkojen välillä. Taistelu oli nuoren Ieyasun ensimmäinen, ja hänen tuli kostaa Shigeterun loikkaus Odan puolelle. Ieyasu aloitti hyökkäyksen kotilinnastaan Okazakista. Hänen miestensä onnistui polttaa linnan ulkoiset puolustukset, ja lopulta sytyttää itse linna palamaan. Tämän jälkeen he perääntyivät, mutta saivat peräänsä Nobunagan lähettämät lisävoimat. Ieyasu oli kuitenkin valmiina taisteluun ja onnistui ajamaan vastustajansa pakoon palaten onnistuneesti Imagawa-klaanin alueelle. ==Lähteet== * Luokka:Japanin taistelut Luokka:1558
Azukizakan taistelu

Azukizakan taistelu voi tarkoittaa seuraavia taisteluita: *Azukizakan taistelu (1542), Oda Nobuhiden ja Imagawa Yoshimoton välillä. *Azukizakan taistelu (1562), Ikkō-ikki -liikkeen ja Tokugawa Ieyasun välillä.
Evening Chronicle

Evening Chronicle on Newcastle upon Tynessä ilmestyvä alueellinen sanomalehti, jonka alueeseen kuuluu Tyne and Wear, Northumberland ja County Durhamin pohjoisosa. Lehden päätoimittaja on Darren Thwaites. Evening Chronicle on alueensa suosituin sanomalehti, ja sitä lukee päivittäin noin 213 000 aikuista. Viikoittain lehden lukijakunta on 352 000\. Lehteä myydään päivittäin 54 874 kappaletta. == Lähteet == == Aiheesta muualla == *Lehden kotisivut Luokka:Brittiläiset sanomalehdet Luokka:Newcastle upon Tyne
Lázaro Borges

Lázaro Borges (s. 19. kesäkuuta 1986) on kuubalainen seiväshyppääjä. Borges jäi ilman tulosta Pan-Amerikan kisoissa 2007. Hän hyppäsi Kuuban ennätyksen 570 cm Havannassa 28. kesäkuuta 2008 ja voitti viikkoa myöhemmin Keski- Amerikan ja Karibian mestaruuden tuloksella 550. Hän jäi Pekingin olympialaisten karsinnassa ilman tulosta, mutta voitti Ibero-Amerikan mestaruuden 2010 tuloksella 560. Borges hyppäsi Kuuban ennätyksen 570 Belémissä 15. toukokuuta 2011. Hän paransi ennätyksen tulokseen 572 Ávilassa 17. heinäkuuta 2011 ja sivusi tulosta Jockgrimissa kymmenen päivää myöhemmin. Daegun MM-kilpailuissa hän sai hopeaa Kuuban ennätyksellä 590. Pan-Amerikan kisoissa Guadalajarassa hän voitti kultaa tuloksella 580. Istanbulin sisäratojen MM-kilpailuissa 2012 hän sijoittui viidenneksi tuloksella 570. Lontoon olympialaisissa hän karsiutui loppukilpailusta. Pan-Amerikan kisoissa vuonna 2015 hän sijoittui viidenneksi ja vuonna 2019 kymmenenneksi. Borges on voittanut Kuuban mestaruuden vuosina 2005–2007, 2013, 2015 ja 2019. == Lähteet == Luokka:Kuubalaiset seiväshyppääjät Luokka:Vuonna 1986 syntyneet Luokka:Elävät henkilöt
San Juan Alton metroasema

San Juan Alto on Sevillan metron linjan 1 asema San Juan de Aznalfarachen kunnassa Sevillan kaupungin lounaispuolella. Asema on maanpäällinen ja se on avattu metron käyttöönoton yhteydessä huhtikuussa 2009. Aseman yhteydessä on pysäköintipaikka. == Lähteet == Luokka:Sevillan metroasemat
San Juan Bajon metroasema

San Juan Bajo on Sevillan metron linjan 1 asema San Juan de Aznalfarachen kunnassa Sevillan kaupungin lounaispuolella. Asema on rakenteeltaan silta- asema ja se on avattu metron käyttöönoton yhteydessä huhtikuussa 2009. Aseman yhteydessä on pysäköitialue ja vaihtoyhteys linja-autoihin. == Lähteet == Luokka:Sevillan metroasemat
Blas Infanten metroasema

Blas Infante on Sevillan metron linjan 1 asema Los Remediosin kaupunginosassa Sevillan kaupungin lounaisosassa. Avenida de Blas Infante -kadun mukaan nimetty asema on maanalainen ja se on avattu metron käyttöönoton yhteydessä huhtikuussa 2009. == Lähteet == Luokka:Sevillan metroasemat
Parque de los Príncipesin metroasema

Parque de los Príncipes on Sevillan metron linjan 1 asema Los Remediosin kaupunginosassa Sevillan kaupungin lounaisosassa. Asema on maanalainen ja se on avattu metron käyttöönoton yhteydessä huhtikuussa 2009. Tulevaisuudessa Parque de los Príncipesin aseman on tarkoitus tarjota vaihtoyhteys linjan 1 ja suunnitteilla olevan linjan 4 välille. Asemalta on vaihtoyhteys linja- autoihin. == Lähteet == Luokka:Sevillan metroasemat
Sirkka Saarnio

Sirkka Anneli Saarnio (26. kesäkuuta 1941 Pori - 27\. lokakuuta 2002 Hyvinkää) oli suomalainen näyttelijä. Saarnio tunnettiin ensisijaisesti suomalaisten elokuvien lapsirooleista 1950-luvulla. Niistä merkittävimmät olivat Päivi Junkkerin rooli elokuvassa ...ja Helena soittaa (1951) sekä Maijan rooli elokuvassa Saariston tyttö (1953). Lisäksi hän oli mukana muun muassa elokuvassa Putkinotko (1954). Sirkka Saarnion aikuisiän rooleista muistettavin on Elina Poudan rooli Rauni Mollbergin elokuvassa Maa on syntinen laulu (1973). Sirkka Saarnio oli näyttelijöiden Elvi ja Osmo Saarnion tytär. Elokuvissa hän esiintyi aina nimellä Sirkku Saarnio. == Aiheesta muualla == * Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Vuonna 1941 syntyneet Luokka:Vuonna 2002 kuolleet
Tomáš Sladký

Tomáš Sladký (s. 9. elokuuta 1986) on tšekkiläinen salibandyn pelaaja. Nykyisin Sladký pelaa Ruotsissa samassa joukkueessa missä entinen Kooveen päävalmentaja Arto Riihimäki valmentaa. Sladký pelasi hyökkääjänä suomalaisessa KOO-VEEn joukkueessa. Hän oli mukana voittamassa kultaa tšekkiläisessä Woow Vitkovicessa vuonna 2007. Aikaisemmin hän on pelannut tšekkiläisessä Woow Vitkovicessa, UHC Waldkich-St. Gallenissa Sveitsissä sekä myös sveitsiläisessä SV Wiler-Ersigenissä. == Lähteet == Luokka:Tšekkiläiset salibandyn pelaajat Luokka:Vuonna 1986 syntyneet Luokka:Elävät henkilöt
Plaza de Cuban metroasema

Plaza de Cuba on Sevillan metron linjan 1 asema Guadalquivir-joen varrella Los Remediosin kaupunginosassa Sevillassa. 24 metriä maanpinnan alapuolella sijaitseva asema on metron toiseksi syvin Puerta Jerezin aseman jälkeen. Metron käyttöönoton yhteydessä huhtikuussa 2009 avattu asema on saanut nimensä viereisestä Plaza de Cuba -liikenneympyrästä. == Lähteet == Luokka:Sevillan metroasemat
Haggada

Haggada eli Haggadah ('heprealaisin kirjaimin' הגדה) – on juutalaisen pääsiäisaterian eli seder-aterian yhteydessä luettava liturginen teksti. Perinteen mukaan se luetaan juutalaisen pääsiäisen kahtena ensimmäisenä iltana diasporassa, Israelissa vain ensimmäisenä iltana. Näin muistellaan Raamatun käskyn mukaisesti juutalaisten pääsyä vapaaksi Egyptin orjuudesta.Raamattu, 2. Mooseksen kirja, luku 12 Haggada sai nykymuotonsa antiikin ajan Israelissa, todennäköisesti vuosien 180 - 280 tienoilla. ==Katso myös== * Sarajevon Haggadah ==Lähteet== == Aiheesta muualla == Luokka:Juutalaiset kirjoitukset Luokka:Pesah
2004 FU162

2004 FU162 (kirjoitetaan myös 2004 FU162) on Aten-asteroideihin lukeutuva hyvin pieni kappale eli meteoroidi. Sen läpimitta on absoluuttisen magnitudin perusteella todennäköisesti vain välillä 5–12 metriä. Sen löydettiin 31. maaliskuuta vuonna 2004. Se ohitti Maan löytöhetkellään vain 0,000086 AU (= 13000 km) etäisyydellä planeetan keskipisteestä, eli vähän enemmän kuin yhden Maan säteen etäisyydeltä planeetan pinnasta. 2004 FU162:n kiertoaika Auringon ympäri on noin 275 päivää eli 0,75 vuotta. ==Lähteet== *JPL Small-Body Database Browser: 2004 FU162 *MPEC 2004-Q22 : 2004 FU162 *ABSOLUTE MAGNITUDE (H) *NASA: Solar System Exploration - Earth Luokka:Aten-asteroidit Luokka:Meteoroidit
Puerta Jerezin metroasema

Puerta Jerez on Sevillan metron linjan 1 asema Casco Antiguon kaupunginosassa Sevillassa. Se on tällä hetkellä lähinnä Sevillan historiallista keskustaa sijaitseva metroasema. Asema tarjoaa vaihtoyhteyden metron ja Metrocentro- raitiotien välillä. Syyskuussa 2009 avattu asema on rakennettu 26.5 metriä maanpinnan alapuolelle ja se on siten metrojärjestelmän syvin. Vuonna 2011 Puerta Jerez oli linjan 1 vilkkain asema. Sitä käytti yli 1,8 miljoonaa matkustajaa. == Lähteet == Luokka:Sevillan metroasemat
Lichfieldin piispa

Lichfieldin piispa on Englannin kirkon Lichfieldin hiippakunnan piispa. Viranhaltija Hallintokausi Huomautuksia Mercian hiippakunta Mercian hiippakunta Mercian hiippakunta Diuma vuoden 655 jälkeen Ceollach päivämäärät ei tiedossa Lichfieldin hiippakunta Lichfieldin hiippakunta Lichfieldin hiippakunta Pyhä Chad 669–672 Winfrith 672–n. 674 Seaxwulf 676–691 Headda 691– Aldwine 731–737 Witta 737– Hemele Cuthfrith Berhthun Hygeberht 779–799 Offa nimitti arkkipiispaksi 787 Eadwulf Herewine Æthelwold Hunberght Cynefrith Tunberht Wulfsige Burgheard Wulfred Wigmund Ælfwine Wulfgar Cynesige Wynsige Elphege Godwin Leofgar Brihtmaer n. 1027–1039 Wulfsige 1039–1053 Leofwin 1053–1067 Lichfieldin hiippakunta Lichfieldin hiippakunta Lichfieldin hiippakunta Rober de Limesey 1102–1117 Robert Peche 1121–1126 Roger de Clinton 1129–1148 Walter Durdent 1149–1159 Richard Peche 1161–1182 Gerard la Pucelle 1183–1184 William de Manchester 1239 Valittiin mutta kieltäytyi Coventryn ja Lichfieldin hiippakunta Coventryn ja Lichfieldin hiippakunta Coventryn ja Lichfieldin hiippakunta Hugh de Pateshull 1239–1241 Richard le Gras 1241 Valittiin mutta kieltäytyi Robert de Monte Pessulano 1243 Valittiin mutta kieltäytyi Roger Weseham 1245–1256 Roger de Meyland 1258–1295 Walter Langton 1296–1321 Roger Northburgh 1322–1358 Robert de Stretton 1360–1385 Walter Skirlaw 1386 Richard le Scrope 1386-1398 John Burghill 1398–1414 John Catterick 1415–1419 James Cary 1419 William Heyworth 1420–1447 William Booth 1447–1452 Nicholas Close 1452 Reginald Boulers 1453–1459 John Hales 1459–1490 William Smyth 1493–1496 John Arundel 1496–1502 Geoffrey Blythe 1503–1531 Rowland Lee 1534–1539 Lichfieldin ja Coventryn hiippakunta Lichfieldin ja Coventryn hiippakunta Lichfieldin ja Coventryn hiippakunta Rowland Lee 1539–1543 Richard Sampson 1543–1554 Ralph Baines 1554–1559 Thomas Bentham 1560–1579 William Overton 1580–1609 George Abbot 1609–1610 Richard Neile 1610–1614 John Overall 1614–1618 Thomas Morton 1619–1632 Robert Wright 1632–1643 Accepted Frewen 1644–1660 John Hacket 1661–1670 Thomas Wood 1671–1692 William Lloyd 1692–1699 John Hough 1699–1717 Edward Chandler 1717–1730 Richard Smalbroke 1731–1749 Frederick Cornwallis 1750–1768 John Egerton 1768–1771 Brownlow North 1771–1774 Richard Hurd 1775–1781 James Cornwallis 1781–1824 Henry Ryder 1824–1836 Samuel Butler 1836–1837 Lichfieldin hiippakunta Lichfieldin hiippakunta Lichfieldin hiippakunta Samuel Butler 1837-1839 James Bowstead 1840-1843 John Lonsdale 1843-1868 George Selwyn 1868-1878 William Maclagan 1878-1891 Augustus Legge 1891-1913 John Kempthorne 1913-1937 Edward Woods 1937-1953 Stretton Reeve 1953-1974 Kenneth Skelton 1975-1984 Keith Sutton 1984-2003 Jonathan Gledhill 2003- * Luokka:Luettelot piispoista Luokka:Lichfield
Prado de San Sebastiánin metroasema

Prado de San Sebastián on Sevillan metron linjan 1 asema Casco Antiguoin kaupunginosassa Sevillan keskustan tuntumassa. Asema on maanalainen ja se on avattu metron käyttöönoton yhteydessä huhtikuussa 2009. Asemalta on vaihtoyhteys Metrocentro-raitiotiehen sekä Pradon linja-autoasemalta lähteviin busseihin. Tulevaisuudessa Prado de San Sebastiánin aseman on myös tarkoitus tarjota vaihtoyhteys linjan 1 ja suunnitteilla olevan linjan 3 välille. == Lähteet == Luokka:Sevillan metroasemat
John Cutler

John Charles Cutler (29. kesäkuuta 1915 Cleveland, Ohio – 8. helmikuuta 2003 Pittsburgh, Pennsylvania) oli yhdysvaltalainen lääkäri. Hänen johtamissaan projekteissa tartutettiin guatemalalaisiin ja yhdysvaltalaisiin koehenkilöihin sukupuolitauteja. Osa tutkimuksista tuli julkiseen tietoon vasta muutama vuosi Cutlerin kuoleman jälkeen. Cutler syntyi Clevelandissa Ohion osavaltiossa. Hän valmistui lääketieteen opinnoistaan vuonna 1941 ja työskenteli sen jälkeen Yhdysvaltain terveysministeriön alaisessa United States Public Health Service -jaostossa. Heti uransa alusta asti Cutler työskenteli seksitautien ehkäisemisen ja hoitamisen parissa. Yhdysvaltojen lisäksi hän johti projekteja Guatemalassa ja Intiassa. Cutler oli mukana syyskuussa 1943 alkaneessa tutkimuksessa, jossa Indianassa sijaitsevan Terre Hauten liittovaltion vankilan vangeille yritettiin tartuttaa tippuria, jotta sen hoitoa voitaisiin tutkia. Vangeille tarjottiin 100 dollaria tutkimukseen osallistumisesta. Tartuntoja ei kuitenkaan saatu tehokkaasti aikaan, ja tutkimus lopetettiin seuraavana vuonna. Siihen oli osallistunut 241 vankia. Guatemalan kuppakokeissa vuosina 1946–1948 yli tuhanteen sotilaaseen, vankiin ja psykiatrisen sairaalaan potilaaseen tartutettiin seksitauteja muun muassa rokotteilla. Kaikki sairastuneet eivät saaneet hoitoa, eivätkä koehenkilöt olleet antaneet tietoon perustuvaa suostumusta osallistumisestaan. Tutkimusta ei julkaistu, ja se tuli yleiseen tietoon vasta vuonna 2010. Yhdysvalloissa Cutler oli mukana johtamassa Tuskegeen koetta. Tutkimuksessa seurattiin kuppaa sairastavia afroamerikkalaisia miehiä, joille ei annettu hoitoa, vaikka sitä olisi muuten ollut saatavilla. Osa koehenkilöistä kuoli sairauteen. Vuonna 1967 Cutlerista tuli kansainvälisen terveyden professori Pittsburghin yliopistossa. Professorina ollessaan hän muun muassa hankki rahoitusta terveysprojektiin Länsi-Afrikassa. == Lähteet == Luokka:Vuonna 1915 syntyneet Luokka:Vuonna 2003 kuolleet Luokka:Yhdysvaltalaiset lääkärit
Tyks Halikon sairaala

Tyks Halikon sairaala on psykiatrinen sairaala Halikon Märynummella Salossa. Sairaala sai alkunsa, kun Märynummen sotilaskasarmi muutettiin Halikon piirimielisairaalaksi 1926. Vuodesta 1949 sairaalan nimi oli Halikon piirisairaala ja vuodesta 1978 nimenä on ollut Halikon sairaala. Sairaalan päärakennuksen on suunnitellut arkkitehti Axel Mörne. Vuoden 2011 alussa sairaalassa oli hoidossa noin 60 psykiatrista potilasta. Sairaalan lakkauttamista ja sen rakennusten myyntiä on esitetty 2010-luvulla.Halikon sairaalan myyntipuheet herättävät hämmennystä. Yle uutiset 18.1.2011. Sairaalan rakennuksissa on lokakuussa 2015 käynnistetty pakolaisten vastaanottokeskus.Halikon vastustetussa vastaanottokeskuksessa arki on rauhallista. Yle uutiset 27.10.2015. Sairaalan lähellä Vaskiontien varressa on vuonna 1932 perustettu Halikon sairaalan hautausmaa. Hautausmaalla on paikalla vuonna 1918 teloitettujen punakaartilaisten muistoksi vuonna 1940 pystytetty Punaisten muistomerkki. Sairaalan toiminta päättyy vuoden 2024 lopussa. Sairaalakiinteistöjä alettiin myydä vuonna 2023 yhden euron hintaan yritys- tai asumiskäyttöön. Marraskuussa 2024 sairaalan toiminta vähentyi ja osa siirtyi Turkuun, enää käytössä on Uutela-rakennus, jossa on lastenpsykiatrian toimintaa.https://www.tyks.fi/potilaille-ja-laheisille/sairaalat-ja- toimipisteet/tyks-halikon-sairaala ==Lähteet== Luokka:Suomen psykiatriset sairaalat Luokka:Salon sairaalat Luokka:Salon historia Luokka:Halikko Luokka:Varsinais-Suomen sairaanhoitopiiri
Suomen tieteellinen kirjastoseura

Suomen tieteellinen kirjastoseura (STKS, ) on kirjasto- ja tietopalvelun asiantuntijayhdistys. Sen jäseninä on ennen kaikkea korkeakoulu- ja tutkimuskirjastojen kirjastoammattilaisia. Seura on kirjasto- ja tietopalvelun ammattilaisten ja alasta kiinnostuneiden aatteellinen yhdistys. STKS tekee tunnetuksi kirjastojen merkitystä luovuuden ja tuottavuuden perustana sekä välttämättömänä osana koulutusta ja tutkimusta. Pääosa seuran toiminnasta tapahtuu työryhmissä, joita ovat esimerkiksi informaatiolukutaidon, kirjastojuridiikan, uuden teknologian, taidekirjastojen ja tietoaineistojen erityiskysymysten työryhmät. Seura osallistuu kirjastoalaa koskevaan keskusteluun muun muassa erilaisin lausunnoin ja kannanotoin. Seura julkaisee Signum-lehteä. Seuralla on jäseniä noin 500. Seura on perustettu vuonna 1929, ja se on mm. IFLAn (International Federation of Library Associations and Institutions), LIBERin (Ligue des Bibliothèques Européennes de Recherche - Association of European Research Libraries) ja EBLIDAn (European Bureau of Library, Information and Documentation Associations) jäsenjärjestö. == Lähteet == ==Aiheesta muualla== * STKS:n verkkosivut Luokka:Kirjastotoimi Luokka:Suomalaiset järjestöt Luokka:Suomalaiset tiedeyhdistykset
Anguillan lippu

Anguillan lippu on Anguillan tunnus. Lipun mittasuhteet ovat 2:3. Lippu on otettu käyttöön 30. toukokuuta 1990. Lipussa on tummansinisellä pohjalla Union Jack sekä Anguillan vaakuna, jonka kolme oranssia delfiiniä kuvaavat kestävyyttä, voimaa ja yhtenäisyyttä. Niiden ympyränmuotoinen liikerata edustaa jatkuvuutta. Valkoinen tausta puolestaan edustaa rauhallisuutta vaakunan tyviön turkoosin värin symboloidessa Karibianmerta. == Aiemmat liput == Anguillan lippuna käytettiin ennen vuotta 1967 Yhdistyneen kuningaskunnan lippua. Vuonna 1967, kun Anguillasta tuli osa Saint Christopher-Nevis- Anguillan siirtomaata, se otti käyttöön Saint Christopher-Nevis-Anguillan lipun. Anguilla antoi kuitenkin jo heinäkuussa 1967 yksipuolisen itsenäisyysjulistuksen ja otti käyttöön San Fransiscossa asuneen anguillalaisen suunnitteleman merenneitolipun. Siinä oli punaisella pohjalla sininen soikio, jossa oli kaksi merenneitoa ja simpukankuori. Lipun ylä- ja alareunassa oli keltaisella teksti ”Republic of Anguilla”. Merenneitolippu ei kuitenkaan saavuttanut kovin suurta suosiota ja korvattiin syyskuussa 1967 delfiinilipulla. Siinä oli Anguillan vaakunasta yhä löytyvät kolme delfiiniä valkoisella pohjalla, ja turkoosi raita lipun alareunassa. Se poistui virallisesta käytöstä vuonna 1969, kun Anguilla liitettiin taas Britannian alaisuuteen. Anguillasta tuli oma merentakainen alueensa vuonna 1980, mutta oman lippunsa se sai vasta vuonna 1990. Delfiinilippua käytetään edelleen epävirallisissa yhteyksissä, ja monet anguillalaiset pitävät sitä saaren ”oikeana” lippuna. File:Flag of Saint Christopher-Nevis-Anguilla (1958-1967).svg|Saint Christopher-Nevis-Anguillan lippu (1958–1967) File:Flag of Saint Christopher-Nevis-Anguilla.svg|Saint Christopher-Nevis-Anguillan lippu (1967) File:Flag of Anguilla (1967).svg|Anguillan merenneitolippu (1967) File:Flag of Anguilla (1967–1969).svg|Anguillan delfiinilippu (1967–1969) == Kuvernöörin lippu == Anguillan kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Anguillan vaakuna. == Lähteet == Luokka:Britannian itsehallintoalueiden liput Lippu
San Bernardon asema

San Bernardo on rautatie- ja metroasema Nerviónin kaupunginosassa Sevillassa. Asema on Sevillan metron linjan 1 sekä Cercanías Sevilla -lähijunien linjojen C-1, C-4 ja C-5 käytössä. Lisäksi Cadizin, Almerían ja Jaenin suuntiin matkaavat Media Distancia -kaukojunat pysähtyvät asemalla. San Bernardon asemalta on myös vaihtoyhteys Metrocentro-raitiotiehen sekä linja-autoihin. Metro- ja rautatieasema ovat molemmat maanalaisia ja niitä yhdistää maanalainen käytävä. Rautatieasema on avattu vuonna 1992 ja metroasema metron käyttöönoton yhteydessä huhtikuussa 2009. Vuonna 2011 San Bernardo oli metrolinjan 1 toiseksi vilkkain asema. Sitä käytti 1 324 314 matkustajaa. == Lähteet == Luokka:Sevillan metroasemat Luokka:Espanjan rautatieliikennepaikat
Ruissalo (Hamina)

thumb|Vehkalahden koulu Ruissalossa Ruissalo on Haminan kaupunginosa keskustan länsipuolella. 1800-luvulla Ruissalo oli Poitsilan kartanon osa, mutta siitä muodostui oma erillinen kartanonsa Bruunien suvun eräälle haaralle. Myöhemmin, vävyn kautta, Ruissalon kartano päätyi Meruksen suvulle. Meruksen kartano eli koko Ruissalo myytiin sittemmin Vehkalahden kunnan omistukseen. Ruissalo kuului Vehkalahden kuntaan vuoden 2003 Haminan ja Vehkalahden kuntaliitokseen saakka. Ruissaloa ei vuoden 2003 kuntaliitoksen yhteydessä enää yhdistetty muuhun Poitsilaan, vaan se on säilynyt omana erillisenä kyläyksikkönään, johon oli ennättänyt muodostua Ruissalon taajama, Vehkalahden kunnan kehitettyä sitä voimakkaalla kädellä 1970-luvulta lähtien. Ruissalossa sijaitsevassa Vehkalahtitalossa toimii erilaisia kokoontumistiloja sekä Ruissalon kirjasto, joka oli aiemmin Vehkalahden kunnan pääkirjasto.Kyyti.finna.fi - Palvelupisteet ja aukioloajatVehkalahtitalo Vehkalahden koulu on yhtenäiskoulu, jossa toimivat luokat 1–9.Vehkalahden koulu Vanha yläkoulu purettiin kesällä 2009 homevaurioiden vuoksi, ja sen tilalle valmistui uusi koulurakennus vuonna 2011Yle.fi - Vehkalahden koulu aloittaa uusissa tiloissa. Yläkoulun remonttiin kuului myös alakoulun peruskorjaaminen ja yhdistäminen yläkouluun, ja nykyään koulut ovat samaa rakennusta. Lisäksi kaupunginosassa on muun muassa vesitorni, päiväkoti, esikoulu, nurmi- ja hiekkakenttä, liikunta-Ruissalon liikuntahalli ja jäähalli. Liikuntahallissa toiminut uimahalli suljettiin vuonna 2017 ja muutettiin kamppailukeskukseksi 2019.Kymen Sanomat - Ruissalon uimahallista tuli kamppailukeskus Haminassa — Altaat peitettiin ja nyt niiden päällä voi nyrkkeillä, rehkiä kuntosalilla tai vaikka voimistella. ==Lähteet== Luokka:Haminan kaupunginosat
Caymansaarten lippu

Caymansaarten lippu on Caymansaarten tunnus. Lipun mittasuhteet ovat 1:2. Lippu on otettu käyttöön 14. toukokuuta 1958. Lipussa on sinisellä pohjalla Britannian lippu ja saarten vaakuna. Vaakunassa on teksti ”He hath founded it upon seas” (Hän perusti sen merten päälle), mikä kunnioittaa saarten alkuperää. Vaakunassa on myös kolme tähteä, jotka kuvaavat Caymansaarten kolmea saarta. Vaakunassa on myös kilpikonna, ananas ja leijona. Ennen vuotta 1999 vaakuna oli lipussa pienempänä ja sijoitettuna valkoiseen ympyrään. Vaikka lipun uusi versio on virallistettu vuonna 1999, Caymansaarten hallituksen verkkosivuilla virallisena lippuna esitellään vanha versio. Myös Caymansaarten olympiajoukkue käytti lipun vanhaa versiota muun muassa Lontoon olympialaisissa 2012. == Muut liput == Caymansaarten kauppalipussa on samat tunnukset kuin kansallislipussa, mutta pohjan väri on punainen. Lisäksi Caymansaarten kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Caymansaarten vaakuna. File:Civil Ensign of the Cayman Islands.svg|Caymansaarten kauppalippu File:Flag of the Governor of the Cayman Islands.svg|Caymansaarten kuvernöörin lippu == Lähteet == Lippu Luokka:Britannian itsehallintoalueiden liput
Pedro Luís Guido Scarpa

Pedro Luís Guido Scarpa (7. helmikuuta 1925 Venetsia – 20. lokakuuta 2018) oli italialaissyntyinen roomalaiskatolinen piispa. Hänet vihittiin kapusiinien papiksi 26. maaliskuuta 1950 ja nimitettiin angolalaisen Luandan arkkihiippakunnan vihkipiispaksi sekä Cursolan titulaaripiispaksi 22. heinäkuuta 1983. Piispaksi vihkiminen seurasi 16. lokakuuta. Pääkonsekraattorina toimi Eduardo André Muaca, jota avustivat Fortunato Baldelli ja José Francisco Moreira dos Santos.Catholic-Hierarchy.org: Bishop Pedro Luís Guido Scarpa, O.F.M. Cap. Scarpa sai 26. maaliskuuta 1990 nimityksen Ndalatandon hiippakunnan piispaksi, jona hän toimi, kunnes jäi eläkkeelle 23. heinäkuuta 2005. == Lähteet == Luokka:Italialaiset piispat Luokka:Katoliset piispat Luokka:Vuonna 1925 syntyneet Luokka:Vuonna 2018 kuolleet
Turks- ja Caicossaarten lippu

Turks- ja Caicossaarten lippu on Turks- ja Caicossaarten tunnus vaakunan ohella. Lipun mittasuhteet ovat 1:2. Lippu on otettu käyttöön 7. marraskuuta 1968. Lipussa on Britannian lippu ja saarten vaakuna. Vaakunassa on jättiläiskotilo, langusti ja tynnyrikaktus. == Lähteet == Luokka:Turks- ja Caicossaaret Luokka:Liput
Ampumahiihto talviolympialaisissa 2014

Ampumahiihdossa kilpailtiin Sotšin 2014 talviolympialaisissa 9. – 22. helmikuuta Sotšin maasto- ja ampumahiihtokeskuksessa. Yleisöä mahtui 7 500 henkilöä. Tapahtumia oli 11, joista viisi oli miehille ja viisi naisille. Näiden lisäksi käytiin olympialaisissa ensimmäistä kertaa sekaviestikilpailu, jossa jokaisessa joukkueessa kilpaili kaksi naista ja kaksi miestä. == Kilpailun aikataulu == Ajat ovat (UTC+4). Päivä Aika Laji 8\. helmikuuta 18:30 Miesten 10 km pikamatka 9\. helmikuuta 18:30 Naisten 7.5 km pikamaka 10\. helmikuuta 19:00 Miesten 12.5 km takaa-ajo 11\. helmikuuta 19:00 Naisten 10 km takaa-ajo 13\. helmikuuta 18:00 Miesten 20 km normaalimatka 14\. helmikuuta 18:00 Naisten 15 km normaalimatka 17\. helmikuuta 19:00 Naisten 12.5 km yhteislähtö 18\. helmikuuta 14:30 Miesten 15 km yhteislähtö 19\. helmikuuta 18:30 Sekaviesti 4 x 6 km / 7.5 km 21\. helmikuuta 18:30 Naisten 4 x 6 km viesti 22\. helmikuuta 18:30 Miesten 4 x 7.5 km viesti == Mitaliyhteenveto == === Mitalitaulukko === Ampumahiihto talviolympialaisissa 2014 – mitalitaulukko Ampumahiihto talviolympialaisissa 2014 – mitalitaulukko Ampumahiihto talviolympialaisissa 2014 – mitalitaulukko Ampumahiihto talviolympialaisissa 2014 – mitalitaulukko Ampumahiihto talviolympialaisissa 2014 – mitalitaulukko Ampumahiihto talviolympialaisissa 2014 – mitalitaulukko Sijoitus Maa Kulta Hopea Pronssi Yhteensä 1 3 1 2 6 2 3 0 1 4 3 2 1 1 4 4 1 0 1 4 4 1 0 1 2 6 1 0 0 1 7 0 3 2 5 8 0 2 0 2 9 0 1 1 2 10 0 1 0 1 11 0 0 1 1 11 0 0 1 1 === Miesten kilpailut === Normaalimatka tiedot 49:31.7 49:43.9 50:06.2 Pikakilpailu tiedot 24:33.5 24:34.8 24:39.2 Takaa-ajo tiedot 33:48.6 34:02.7 34:12.8 Yhteislähtö tiedot 42:29.1 42:29.1 42:42.9 Viesti tiedot \---- Aleksei Volkov Jevgeni Ustjugov Dmitri Malyško Anton Šipulin 1:12:15.9 \----Erik Lesser Daniel Böhm Arnd Peiffer Simon Schempp 1:12:19.4 \----Christoph Sumann Daniel Mesotitsch Simon Eder Dominik Landertinger 1:12:45.7 === Naisten kilpailut === Normaalimatka tiedot 43:19.12 44:35.3 44:57.8 Pikakilpailu tiedot 21:06.8 Otettu pois 21:28.5 Takaa-ajo tiedot 29:30.7 30:08.3 30:12.7 Yhteislähtö tiedot 35:25.6 35:45.8 35:52.9 Viesti tiedot \----Vita Semerenko Julija Džyma Valja Semerenko Olena Pidhrušna 1:10:02.5 Otettu pois \----Fanny Welle-Strand Horn Tiril Eckhoff Ann Kristin Flatland Tora Berger 1:10:40.1 === Viesti === Sekaviesti tiedot \----Tora Berger Tiril Eckhoff Ole Einar Bjørndalen Emil Hegle Svendsen 1:09:17.0 \----Veronika Vítková Gabriela Soukalová Jaroslav Soukup Ondřej Moravec 1:09:49.6 \----Dorothea Wierer Karin Oberhofer Dominik Windisch Lukas Hofer 1:10:15.2 == Lähteet == == Aiheesta muualla == *Ampumahiihto Sotšin 2014 talviolympialaisten ja -paralympialaisten virallisilla sivuilla. *
Levähuulikot

Levähuulikot (Odacidae), myös huulikot tai paksuhuulikalat, on ahvenkaloihin kuuluva kalaheimo. Heimon lajeja tavataan Tyynestä merestä Australian ja Uuden-Seelannin lähistöltä. == Lajit ja anatomia == Levähuulikkojen heimoon kuuluu lähteestä riippuen 8-12 laji neljässä suvussa. Kooltaan lajit ovat suurimmillaan noin 40-cm pitkiä. Huulikkolajien ruumiinrakenne vaihtelee, osa muistuttaa papukaijakaloja, kun taas esimerkiksi putkisuuhuulikko (Siphonognathus argyrophanes) on pitkulainen ja suu on pitkä ja putkimainen. Lajeille tyypillistä on usein kirkasväriset pienet tai keskikokoiset suomut, pitkä selkäevä, suora pyrstöevä ja papukaijakalojen tavoin yhteenkasvaneet hampaat. == Levinneisyys == Levähuulikkolajit elävät lauhkeissa vesissä Austarlian ja Uuden-Seelannin rannikon tuntumassa. Ne viihtyvät vesikasvillisuuden seassa matalahkoissa vesissä. == Lähteet == Luokka:Huulikalamaiset
Wild Frontier

Wild Frontier on Gary Mooren vuonna 1987 julkaisema rock-albumi. == Kappaleet == # # # # # # # # # # # Bonuskappaleet # * # # Luokka:Vuoden 1987 albumit Luokka:Gary Mooren albumit
Jean-Claude Rembanga

Jean-Claude Rembanga (s. 6. lokakuuta 1955) on keskiafrikkalainen roomalaiskatolinen piispa. Hänet vihittiin papiksi 27. heinäkuuta 1986 ja nimitettiin Bambarin hiippakunnan koadjuuttoripiispaksi 10. kesäkuuta 1995. Piispaksi vihkiminen seurasi 29. lokakuuta. Pääkonsekraattorina toimi Joachim N'Dayen, jota avustivat Diego Causero ja Michel Marie Joseph Maître.Catholic- Hierarchy.org: Bishop Jean-Claude Rembanga Rembangasta tuli 29. helmikuuta 1996 Bambarin piispa, jona hän toimi, kunnes erosi tehtävistään 6. marraskuuta 2004. == Lähteet == Luokka:Keskiafrikkalaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt